Diari Oficial de la Generalitat Valenciana


Sumari del DOGV 8860, del 20-07-2020 (2020/5701)

Informació pública de la sol·licitud d'autorització administrativa, autorització de construcció, i declaració en concret d'utilitat pública, instal·lació, producció d'energia elèctrica subjecta a avaluació ambiental, en el terme municipal de Sant Jordi, província de Castelló. Expedient ATREGI/2019/76/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8860

Data del DOGV
:   20-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/5701


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa, autorització de construcció, i declaració en concret d'utilitat pública, instal·lació, producció d'energia elèctrica subjecta a avaluació ambiental, en el terme municipal de Sant Jordi, província de Castelló. Expedient ATREGI/2019/76/12. [2020/5701]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 36 de la Llei 21/2013, de 9 de desembre, d'avaluació ambiental; en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental; en el Decret 32/2006, de 10 de març, pel qual es modifica el Decret 162/1990; i en l'annex II de la Llei 5/2014, de 25 de juliol, de la Generalitat, d'ordenació del territori, urbanisme i paisatge, se sotmet a informació pública la sol·licitud d'autorització administrativa i declaració en concret d'utilitat pública de la instal·lació elèctrica que s'indica:  
  
Peticionari: PROMONRG Solar Fotovoltaica 2, SL  
Emplaçament: Polígon 20. Sant Jordi. Castelló.  
Denominació instal·lació/títol del projecte: Instal·lació Solar Fotovoltaica Sant Jordi.  
Termini d'execució de les instal·lacions: 12 mesos  
Pressupost: 6.440.198,99 euros  
Expedients de les instal·lacions auxiliars de la planta solar ATREGI/2019/76/12:  
- CPM (ATASCT/2020/15/12)  
- CT-1 (ATASCT/2019/51/12)  
- CT-2 (ATASCT/2019/52/12)  
- CT-3 (ATASCT/2019/53/12)  
- CT-4 (ATASCT/2019/54/45)  
- CT-5 (ATASCT/2019/55/12)  
- Línia elèctrica A/S (ATLINE/2019/144/12), amb sol·licitud de declaració d'utilitat pública.  
Els projectes i documents seran exposats per a consulta pública en la següent adreça electrònica: http://www.indi.gva.es/es/web/energia/castello, en castellà, i http://www.indi.gva.es/va/web/energia/castello, en valencià, en l'apartat Informació pública, disponibles l'endemà de la publicació.  
Per la qual cosa es fa públic per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació que figura en l'adreça electrònica indicada, o presencialment en el Servei Territorial d'Indústria i Energia, situat al carrer dels Cavallers, núm. 8, de Castelló, així com dirigir a l'esmentat servei territorial les al·legacions que es consideren oportunes en el termini de 30 dies, comptats a partir del següent al de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint 51/12 al següent enllaç http://www.gva.es/es/inicio/procedimientos'id\_proc=18818&version=amp, o en cas de persones físiques, presentació per duplicat per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.   
Transcorregut aquest termini sense realitzar al·legacions, es considerarà que està conforme i el dret al tràmit corresponent decaurà. Això, sense perjudici de la interposició dels recursos que corresponguen contra la resolució definitiva del procediment, en els terminis legalment i reglamentàriament establits.  
Documents sotmesos a informació pública:  
- Projecte baixa tensió planta fotovoltaica d'El Consell  
- Plans baixa tensió planta fotovoltaica  
- Projectes de (5) centres de transformació de la generació  
- Projecte del centre de lliurament i mesura d'evacuació  
- Projecte de línia mixta aèria-subterrània d'evacuació  
- RBD  
- Separates per a l'Ajuntament de Sant Jordi, Maestrazgo Distribución i C. Hidrogràfica del Xúquer  
- Estudi d'impacte ambiental  
  
Nota: el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19 (d'ara en avant RD 463/2020), en la disposició addicional tercera disposa que se suspenen termes i s'interrompen terminis per a la tramitació dels procediments de les entitats del sector públic. El còmput dels terminis es reprendrà en el moment en què perda vigència el Reial decret 463/2020 ja esmentat o, en el seu cas, les pròrrogues d'aquest. No obstant això, quan l'interessat manifeste la seua conformitat que no se suspenga el termini, podrà continuar el procediment durant l'estat d'alarma.  
  
Castelló, 4 de maig de 2020.- El cap del servei territorial d'Indústria i Energia. Gerardo Nebot Garcia.